प्राइमस इंटर पारेस

प्राइमस इंटर पारेस (अंग्रेज़ी और लातिनी: primus inter pares) लातिनी भाषा का एक सूत्रवाक्य है, जिसका अर्थ है "बराबरों में प्रथम"। इसका प्रयोग ऐसी स्थिति के लिए किया जाता है जिसमें किसी समूह में सभी सदस्यों का औपचारिक दर्जा बारबार का होता है लेकिन उनमें से एक व्यक्ति वास्तव में उस समूह का नेता होता है। कभी-कभी भारत या ब्रिटेन जैसे संसदीय गणतंत्रों के सरकारी मंत्रिमंडल के बारे में कभी-कभी कहा जाता है कि सभी मंत्री एक जैसे हैं लेकिन उनमें से प्रधान मंत्री कहलाने वाला एक मंत्री इन बराबरों के समूह में प्रथम है।

इस सूत्रवाक्य की उत्पत्ति प्राचीन रोमन साम्राज्य से हुई। वहाँ, रोमन सम्राट को औपचारिक रूप से अपने आप को एक गणतंत्र का ही नागरिक कहना पड़ता था जो लोकशक्ति के अधीन है, लेकिन वास्तव में वह तानाशाह होता था।

अन्य भाषाओँ में 
अंग्रेज़ी में "प्राइमस इंटर पारेस" का अनुवाद अक्सर "फ़र्स्ट अमन्ग ईक्वल्ज़" (first among equals) किया जाता है।

इन्हें भी देखें 
 रोमन साम्राज्य
 सूत्रवाक्य

सन्दर्भ 

सूत्रवाक्य
लातिनी के सूत्रवाक्य
रोमन साम्राज्य
हिन्दी विकि डीवीडी परियोजना